বাংলার কত কাছে ঘূর্ণিঝড় ‘মন্থা’? কতটা প্রভাব পড়বে?

কলকাতা: উৎসবের আবহের কাটতে না কাটতেই, ফের ঘনীভূত হচ্ছে নিম্নচাপ (Depression)। আবহাওয়া দফতরের পূর্বাভাস অনুযায়ী, আগামী কয়েক দিনের মধ্যে এই নিম্নচাপ ঘূর্ণিঝড়ে (Cyclone Mantha) পরিণত হতে পারে। সম্ভাব্য দুর্যোগের আশঙ্কায় দক্ষিণ ২৪ পরগনার (South 24 Pargana) উপকূলবর্তী এলাকায় সতর্কতা জারি করেছে জেলা প্রশাসন।

শনিবার সকাল থেকেই জেলার উপকূলবর্তী থানাগুলির পক্ষ থেকে মাইক প্রচারের মাধ্যমে সতর্কতা জারি করা হয়েছে। স্থানীয় বাসিন্দাদের নিরাপদ স্থানে থাকার পরামর্শ দেওয়া হচ্ছে।

আরও পড়ুন: জগদ্ধাত্রী পুজোয় শুধু চন্দননগর নয়! ভিড় এড়িয়ে খাস কলকাতার এই বনেদি বাড়িগুলিতেই করুন দেবী দর্শন

সমুদ্রে থাকা সব মৎস্যজীবী ট্রলারকে রবিবার সন্ধের মধ্যে ঘাটে ফিরে আসার নির্দেশ দেওয়া হয়েছে। কৃষি দফতরের পক্ষ থেকেও কৃষকদের পাকা ধান দ্রুত কেটে ঘরে তোলার পরামর্শ দেওয়া হয়েছে, যাতে ক্ষতির আশঙ্কা কমে। সম্ভাব্য ঘূর্ণিঝড়ের আগে প্রশাসনের তরফে মহকুমা ও ব্লক স্তরে কন্ট্রোলরুম চালু করা হয়েছে। প্রতিটি ব্লকে পর্যাপ্ত ত্রাণসামগ্রী মজুত রাখার নির্দেশ দিয়েছেন জেলাশাসক। বিপর্যয় মোকাবিলা বাহিনীকে প্রস্তুত রাখা হয়েছে।

আবহাওয়া দফতর আরও জানিয়েছে, নিম্নচাপটি ঘূর্ণিঝড়ে পরিণত হলে উপকূল এলাকায় ঘন্টায় ৫০ কিলোমিটার বেগে দমকা হাওয়া বইতে পারে, সঙ্গে ভারী বৃষ্টিরও সম্ভাবনা রয়েছে। প্রশাসনের পক্ষ থেকে সাধারণ মানুষকে সতর্ক থাকার পাশাপাশি অপ্রয়োজনে বাইরে না বেরোনোর পরামর্শ দেওয়া হয়েছে।

দেখুন আরও খবর:

The post বাংলার কত কাছে ঘূর্ণিঝড় ‘মন্থা’? কতটা প্রভাব পড়বে? first appeared on KolkataTV.

The post বাংলার কত কাছে ঘূর্ণিঝড় ‘মন্থা’? কতটা প্রভাব পড়বে? appeared first on KolkataTV.